Akken ad nessiweḍ ad d-nessenked leqdic-nneɣ d wayen i aɣ-yeǧǧan nefren anadi-a, yesefk fell-aɣ ad d-nemslay ɣef tsekla s umata imi d nettat i d-amenzay agejdan i ɣef yebded yal anadi usnan deg taɣult tsekla. Tasekla d asnulfu, taẓuri, d asenfali yarṣan ɣef tfulka n wawal i d-ijebden imaɣri, tasekla d asenfali s wawal ucbiḥ deg tira d asenfali yessebhaten deg teklutin d uẓawan, d nettat i d ul n ugdud acku yis-s kan i tezmmer ad ttidir, agdud d aruḥ n tsekla imi yis-s i d-yettban uswir adelsan n yal tamurt.Tasekla macci d ayen kan icudden ɣer taɣult n tira d tewsatinis(tamedyazt,ungal,tullist,amezgun)maca d tikti i d-yekkan seg yilem tuɣal d tazuri s tennulfa n umesnulfu am unuɣen, aẓawan imi tasekla d asnulfu, tettbedil seg tasut ɣer tayeḍ ilmend n wakud, akken yettbedil umdan n yiḍelli ɣef win n wass-a i tebeddel tsekla n zik ɣef tin n tura, yal tasut tettawi-as-d amaynut ama d isental,aɣanib,tiwsatinabeddel-a yella deg yal tsekla n umaḍal, aya-agi yessebgen-ittid ubeddel i d-yellan deg tsekla taqbaylit acku uqbel ad tawweḍ ass-a ɣer tira tella yakan d timawit.